CELEX: 62019CN0581
Language: et
Date: 2019-07-30 00:00:00
Title: kohtuasi C-581/19: Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 30. juulil 2019 – FRENETIKEXITO – UNIPESSOAL, LDA versus Autoridade Tributária e Aduaneira

11.11.2019   
            
            
               ET
            
            
               Euroopa Liidu Teataja
            
            
               C 383/39
            
         
      Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 30. juulil 2019 – FRENETIKEXITO – UNIPESSOAL, LDA versus Autoridade Tributária e Aduaneira
      (kohtuasi C-581/19)
      (2019/C 383/47)
      Kohtumenetluse keel: portugali
      
         Eelotsusetaotluse esitanud kohus
      
      Tribunal Arbitral Tributário (Centro de Arbitragem Administrativa – CAAD)
      
         Põhikohtuasja pooled
      
      
         Kaebaja: FRENETIKEXITO – UNIPESSOAL, LDA
      
         Vastustaja: Autoridade Tributária e Aduaneira
      
         Eelotsuse küsimused
      
      
                  1.
               
               
                  Kui, nagu käesolevas kohtuasjas, äriühing
                  
                              a)
                           
                           
                              tegutseb peamiselt füüsilise treeningu ja heaolu tegevusaladel ning kõrvaliselt tervishoiutegevusaladel, mis hõlmavad toitumisnõustamisteenuseid, toitumisalaseid konsultatsioone ja füüsilise seisundi hindamist, samuti massaažiteenuseid;
                           
                        
                              b)
                           
                           
                              teeb oma klientidele kättesaadavaks kavad, mis hõlmavad ainult treeninguteenuseid, ja kavad, mis hõlmavad lisaks treeninguteenustele toitumisnõustamisteenuseid,
                              siis kas 28. [novembri 2006. aasta] direktiivi 2006/112/EÜ (1) artikli 2 lõike 1 [punkti] c alusel tuleb asuda seisukohale, et tervishoiutegevus, konkreetselt toitumisnõustamisteenus, on füüsilise treeningu ja heaolu tegevuse kõrvaltegevus, nii et kõrvaltegevust tuleb maksustada samamoodi nagu põhitegevust, või tuleb, vastupidi, asuda seisukohale, et tervishoiutegevus, konkreetselt toitumisnõustamisteenus, ja füüsilise treeningu ja heaolu tegevus on eraldi ja sõltumatud, nii et neile kohaldatakse vastavat iga konkreetse tegevusala puhul ette nähtud maksustamist?
                           
                        
            
                  2.
               
               
                  Kas 28. [novembri 2006. aasta] direktiivi 2006/112/EÜ artikli 132 lõike 1 [punktis] c ette nähtud maksuvabastuse kohaldamiseks on vaja, et selles sättes nimetatud teenuseid osutatakse tegelikult või piisab selle maksuvabastuse kohaldamiseks lihtsalt sellest, et need teenused on tehtud kättesaadavaks, nii et nende kasutamine sõltub ainult kliendi tahtest?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).